Diari Oficial de la Generalitat Valenciana


Sumari del DOGV 3977, del 10-04-2001 (2001/2970)

Informació pública de l'alternativa tècnica urbanística per al desenvolupament del sector de sòl urbanitzable SUP-3/Riquer del PGMOU d'Alcoi.
---------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2970


Organisme emissor
:   Dess. Urban. 2001, SL

Tipus de document
:   Anunci

Informació pública de l'alternativa tècnica urbanística per al desenvolupament del sector de sòl urbanitzable SUP-3/Riquer del PGMOU d'Alcoi. [2001/A2970]
  
Per tal de donar compliment al que disposa l'article 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i d'acord amb la protocol·lització a la Notaria del senyor Ángel Peñalva Jiménez, amb domicili a l'avinguda del País Valencià, número 18 d'Alcoi, de l'alternativa tècnica urbanística presentada per la mercantil Dess. Urban. 2001, SL, per al desenvolupament del sector urbanitzable SUP-3 / Riquer del Pla General Municipal d'Ordenació Urbana d'Alcoi, una vegada depositada una còpia a l'Ajuntament d'Alcoi, amb el número de registre 3943 i l'expedient número 01/57-O, es fa públic que:
  
Primer. D'acord amb l'alternativa tècnica urbanística presentada per la mercantil Dess. Urban. 2001, SL, se sotmet a informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, durant el termini de 20 dies, comptadors des de l'última publicació de l'edicte, l'alternativa tècnica per a l'execució i urbanització del sector SUP 3 Riquer del Pla Municipal General d'Ordenació Urbana d'Alcoi, composta pel pla parcial del sector, programa d'actuació integrada, avantprojecte d'urbanització i avantprojecte complementari de connexions.
  
Segon. La informació pública inclourà la documentació que integra l'alternativa tècnica urbanística per al desenvolupament del sector, amb l'advertiment de la possibilitat de formular les al·legacions, proposicions juridicoeconòmiques oportunes i alternatives tècniques durant l'esmentat termini. La informació pública té caràcter de simultani concurs públic per a la selecció de l'urbanitzador.
  
D'acord amb l'article 48 de la Llei Reguladora de l'Activitat Urbanística, dins del termini de 20 dies, qualsevol persona podrà comparéixer a la notaria per a obtenir una còpia de l'acta a què es refereix l'apartat B) de l'esmentat article o sol·licitar que li siga mostrada. Així mateix, es farà constar la possibilitat de consultar a l'Ajuntament les actuacions derivades de la documentació depositada en aquest i de presentar davant d'ell, per a la seua incorporació a aquestes, tant al·legacions com alternatives tècniques, així com proposicions juridicoeconòmiques.
  
Tercer. Respecte de les proposicions juridicoeconòmiques per a executar qualsevol de les alternatives, caldrà presentar, necessàriament en plica tancada, dins del termini de cinc dies següents a l'acabament del termini anterior. L'acte d'obertura de pliques s'efectuarà el dia següent hàbil a l'acabament del termini de presentació. (Tot això de conformitat amb el que disposa l'art. 46 de la Llei 6/1994, de 15 de novembre, Reguladora de l'Activitat Urbanística).
  
Serà aplicable el que disposen els números 2, 4 i 5 de l'article 46, amb l'excepció que l'acte d'obertura de pliques no s'efectuarà fins que, una vegada conclòs el termini per a presentar-les, s'acredite davant de l'Ajuntament el compliment del que disposa l'apartat 1.C) de l'article 48.
  
Quart. Així mateix, i de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es publica aquest anunci per als interessats que siguen desconeguts, dels quals s'ignore el lloc de notificació, o després d'haver-se intentat aquesta, no s'haja pogut efectuar a l'efectes de trametre un avís amb el contingut d'aquest anunci als titulars de drets que figuren en el cadastre, segons el que disposa l'article 46.3 de la Llei Reguladora de l'Activitat Urbanística.